9.0 การจัดการ

9.1 ผู้บริหารแผน

  ภายหลังจากวันที่ศาลมีคำสั่งเห็นชอบด้วยกับแผนฟื้นฟูกิจการและแต่งตั้งให้บริษัทฯเป็นผู้บริหารแผนฟื้นฟูกิจการเมื่อวันที่
  9 กุมภาพันธ์ 2544 นั้น บรรดาสิทธิและหน้าที่ของผู้ทำแผนจึงตกเป็นของผู้บริหารแผน

แผนฟื้นฟูกิจการได้กำหนดกรณีที่ผู้บริหารแผนจะพ้นจากตำแหน่ง เมื่อ

  1. บริษัทฯในฐานะผู้บริหารแผนได้เลิกกิจการ

  2. ศาลอนุญาตให้บริษัทฯลาออกจากการเป็นผู้บริหารแผน

  3. ศาลมีคำสั่งหรือตัดสินว่าบริษัทฯไร้ความสามารถ หรือ เสมือนไร้ความสามารถ

  4.
  ศาลมีคำสั่งให้ผู้บริหารแผนของบริษัทฯพ้นจากตำแหน่งในกรณีที่ผู้บริหารแผนไม่ดำเนินการตามแผนหรือปฎิบัติหน้าที่โดยทุจริตหรือก่อให้เกิดความเสียหายแก่เจ้าหนี้ของบริษัทฯ
  หรือขาดคุณสมบัติของผู้บริหารแผน หรือมีเหตุอื่นที่ไม่สมควรเป็นผู้บริหารแผนต่อไป หรือ

  5. สิ้นสุดระยะเวลาตามแผนฟื้นฟูกิจการ

9.2 โครงสร้างการจัดการ พิจารณาจากผังองค์กร ตามเอกสารแนบ 1

  โครงสร้างการจัดการของบริษัทฯ ซึ่งเป็นผู้บริหารแผนประกอบด้วยคณะกรรมการ 3 ชุด ดังนี้
  คณะกรรมการบริษัทฯ คณะกรรมการบริหาร และคณะกรรมการตรวจสอบ
  โดยมีโครงสร้างการจัดการ ดังนี้

  (รายละเอียดเกี่ยวกับผู้บริหารและผู้มีอำนาจควบคุมของบริษัทฯ
  รวมทั้งรายละเอียดเกี่ยวกับกรรมการของบริษัทฯย่อยปรากฎตามเอกสารแนบ 2)

  1) คณะกรรมการบริษัทฯ ณ วันที่ 31 ธันวาคม 2549

+---------+-----------------------------+-----------------------------+
| เลขที่    | ชื่อ – สกุล                    | ตำแหน่ง                      |
+=========+=============================+=============================+
| 1       | นายวิสิทธิ์ น้อยพันธุ์              | ประธานกรรมการและกรรมการอิสระ |
+---------+-----------------------------+-----------------------------+
| 2       | นายประชัย เลี่ยวไพรัตน์          | กรรมการ                     |
+---------+-----------------------------+-----------------------------+
| 3       | นายกมล เอี่ยมสกุลรัตน์           | กรรมการ                     |
+---------+-----------------------------+-----------------------------+
| 4       | นายประทีป เลี่ยวไพรัตน์          | กรรมการ                     |
+---------+-----------------------------+-----------------------------+
| 5       | นายชัยณรงค์ แต้ไพสิฐพงษ์         | กรรมการ                     |
+---------+-----------------------------+-----------------------------+
| 6       | ดร.ประมวล เลี่ยวไพรัตน์         | กรรมการ                     |
+---------+-----------------------------+-----------------------------+
| 7       | ดร.นราศรี ไววนิชกุล            | ก                           |
|         |                             | รรมการอิสระและกรรมการตรวจสอบ |
+---------+-----------------------------+-----------------------------+
| 8       | นางบุญศรี เลี่ยวไพรัตน์           | กรรมการ                     |
+---------+-----------------------------+-----------------------------+
| 9       | นางสาวสุจิตรา เตชะนาวากุล      | กรรมการ                     |
+---------+-----------------------------+-----------------------------+
| 10      | ดร.ชวิน เอี่ยมโสภณา            | กรรมการ                     |
+---------+-----------------------------+-----------------------------+
| 11      | นายกิตติ วงศ์จริงตรง            | กรรมการ                     |
+---------+-----------------------------+-----------------------------+
| 12      | นายประหยัด เลี่ยวไพรัตน์         | กรรมการ                     |
+---------+-----------------------------+-----------------------------+
| 13      | นางอรพิน เลี่ยวไพรัตน์           | กรรมการ                     |
+---------+-----------------------------+-----------------------------+
| 14      | นายมนัส สุขสมาน               | ก                           |
|         |                             | รรมการอิสระและกรรมการตรวจสอบ |
+---------+-----------------------------+-----------------------------+
| 15      | พลตำรวจเอกชาญชิต เพียรเลิศ     | ก                           |
|         |                             | รรมการอิสระและกรรมการตรวจสอบ |
+---------+-----------------------------+-----------------------------+

ทั้งนี้ โดยมี นายนิติสิทธิ์ จงพิทักษ์รัตน์ ทำหน้าที่เลขานุการคณะกรรมการบริษัทฯ

ขอบเขตอำนาจและหน้าที่ของคณะกรรมการบริษัทฯ

  1. ปฏิบัติหน้าที่โดยใช้ ความรู้ ความสามารถ
  และประสบการณ์ให้เป็นไปตามกฎหมายวัตถุประสงค์และข้อบังคับด้วยความระมัดระวังเพื่อรักษาผลประโยชน์ของบริษัทฯ
  และรับผิดชอบต่อผู้ถือหุ้น

  2. พิจารณานโยบาย วิสัยทัศน์ แผนงาน
  และกลยุทธ์ที่สำคัญเกี่ยวกับทิศทางและนโยบายของบริษัทฯ รวมทั้งจรรยาบรรณในการดำเนินธุรกิจ
  และกำกับดูแลให้มีการปฎิบัติตามแผนงานที่กำหนดไว้อย่างมีประสิทธิภาพ

  3. ติดตามผลการดำเนินงานของบริษัทฯและความคืบหน้าที่สำคัญด้านต่างๆ

  4. กำหนดเงินปันผลระหว่างกาลให้แก่ผู้ถือหุ้น

  5. จัดให้มีระบบบัญชี การรายงานทางการเงินและการสอบบัญชีที่ถูกต้อง โปร่งใส ทันต่อเวลา
  และเป็นไปตามหลักการบัญชีที่รับรองโดยทั่วไป

  6. ดูแลระบบการควบคุมภายในและกำกับการตรวจสอบภายในและการตรวจสอบภายนอก
  ให้ทำหน้าที่อย่างมีประสิทธิผล รวมทั้งดูแลให้มีการบริหารความเสี่ยงที่เหมาะสม

  7. จัดให้มีการกำกับดูแลกิจการที่ดีและดูแลผลประโยชน์ของผู้ถือหุ้นทุกกลุ่มอย่างเป็นธรรม
  รวมถึงดูแลในเรื่องการสื่อสารกับผู้มีส่วนได้ส่วนเสียของบริษัทฯและสาธารณชนอย่างเหมาะสม

  8. ดูแล
  และแก้ไขปัญหาความขัดแย้งทางผลประโยชน์รวมถึงรายการที่เกี่ยวโยงกันที่อาจเกิดขึ้นให้เป็นไปตามกฎระเบียบที่เกี่ยวข้อง

  2) คณะกรรมการบริหาร ณ วันที่ 31 ธันวาคม 2549

  ---------- ---------------------------- -------------------------------
  เลขที่       ชื่อ – สกุล                     ตำแหน่ง

  1          นายประชัย เลี่ยวไพรัตน์           ประธานกรรมการบริหาร

  2          นายประทีป เลี่ยวไพรัตน์           กรรมการบริหาร

  3          ดร.ประมวล เลี่ยวไพรัตน์          กรรมการบริหาร

  4          นายประหยัด เลี่ยวไพรัตน์          กรรมการบริหาร

  5          นางอรพิน เลี่ยวไพรัตน์            กรรมการบริหาร

  6          นางบุญศรี เลี่ยวไพรัตน์            กรรมการบริหาร

  7          นายกิตติ วงศ์จริงตรง             กรรมการบริหาร

  8          นางสาวสุจิตรา เตชะนาวากุล       กรรมการบริหาร

  9          ดร.ชวิน เอี่ยมโสภณา             กรรมการบริหาร

  10         นายชัยณรงค์ แต้ไพสิฐพงษ์          กรรมการบริหาร
  ---------- ---------------------------- -------------------------------

  ผู้บริหารแผนฯได้มอบอำนาจให้กรรมการผู้มีอำนาจลงนามแทนบริษัทฯ 10 ท่านข้างต้น
  เป็นผู้มีอำนาจลงนามแทนบริษัทฯ โดย 2 ใน 10 ท่านนี้ ลงลายมือชื่อร่วมกัน
  พร้อมประทับตราสำคัญของบริษัทฯ

ขอบเขตอำนาจและหน้าที่ของคณะกรรมการบริหาร

  1. บริหารและกำหนดกลยุทธ์การดำเนินธุรกิจให้เป็นไปตามนโยบายคณะกรรมการบริษัทฯ

  2. ติดตามผลการดำเนินงานของฝ่ายต่างๆ

  3. พิจารณาคัดเลือกและแต่งตั้งผู้บริหารระดับสูง

  4. แต่งตั้งและถอดถอนพนักงาน ตลอดจนกำหนดจ่ายเงินบำเหน็จรางวัลแก่พนักงาน

  5. ดำเนินกิจการที่เกี่ยวข้องกับการบริหารงานทั่วไปของบริษัทฯ

  3) คณะกรรมการตรวจสอบ ณ วันที่ 31 ธันวาคม 2549

+---------+----------------------------+-------------------------------+
| เลขที่    | ชื่อ – สกุล                   | ตำแหน่ง                        |
+---------+----------------------------+-------------------------------+
| 1       | ดร.นราศรี ไววนิชกุล           | ประธานกรรมการตรวจสอบ          |
+---------+----------------------------+-------------------------------+
| 2       | นายมนัส สุขสมาน              | กรรมการตรวจสอบ                |
+---------+----------------------------+-------------------------------+
| 3       | พลตำรวจเอกชาญชิต เพียรเลิศ    | กรรมการตรวจสอบ                |
+---------+----------------------------+-------------------------------+

ขอบเขตอำนาจและหน้าที่ของคณะกรรมการตรวจสอบ

  1. ดูแลรายงานทางการเงินของบริษัทฯให้ตรงต่อความเป็นจริง ครบถ้วน เพียงพอ
  และเชื่อถือได้

  2. ดูแลให้บริษัทฯ
  มีระบบการควบคุมภายในและการตรวจสอบภายในที่เหมาะสมและมีประสิทธิภาพ

  3. พิจารณาคัดเลือกและเสนอแต่งตั้งผู้สอบบัญชีของบริษัทฯ

  4. สอบทานให้บริษัทฯปฏิบัติตามกฎหมายว่าด้วยหลักทรัพย์ และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

  5. พิจารณาการเปิดเผยข้อมูลของบริษัทฯในกรณีที่เกิดรายการที่เกี่ยวโยงกัน
  หรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

  6. จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปีของบริษัทฯ
  ซึ่งรายงานดังกล่าวต้องลงนามโดยประธานคณะกรรมการตรวจสอบ

  7. ปฏิบัติหน้าที่อื่นใด ที่กำหนดในข้อบังคับของบริษัทฯ

  8. ปฏิบัติการอื่นใดตามที่คณะกรรมการของบริษัทฯมอบหมาย

  4) รายชื่อผู้บริหารของบริษัทฯ ณ วันที่ 31 ธันวาคม 2549

  ------- ------------------------ -----------------------------------------
  เลขที่    ชื่อ – สกุล                 ตำแหน่ง

  1       นายประชัย เลี่ยวไพรัตน์       ประธานเจ้าหน้าที่บริหาร

  2       นายประทีป เลี่ยวไพรัตน์       กรรมการผู้จัดการใหญ่ สาย LDPE

  3       ดร.ประมวล เลี่ยวไพรัตน์      กรรมการผู้จัดการใหญ่ สาย LDPE

  4       นายประหยัด เลี่ยวไพรัตน์      กรรมการผู้จัดการใหญ่

  5       นางอรพิน เลี่ยวไพรัตน์        กรรมการรองผู้จัดการใหญ่อาวุโส

  6       นายประเสริฐ อิทธิเมฆินทร์     รองผู้จัดการใหญ่อาวุโสสายบัญชีและการเงิน

  7       นางสาวจุฬารัตน์ ด่านวัฒนชัย    รองผู้จัดการใหญ่สายบัญชีและการเงิน

  8       นายอนุกูล ปิยะปกรณ์          ผู้ช่วยรองผู้จัดการใหญ่ฝ่ายบัญชี

  9       นายพงศ์ศักดิ์ เหยี่ยงสกุล       ผู้ช่วยรองผู้จัดการใหญ่ฝ่ายการเงิน-ปฏิบัติการการเงิน
  ------- ------------------------ -----------------------------------------

  อำนาจและหน้าที่ของประธานเจ้าหน้าที่บริหาร มีดังนี้

  1.
  บริหารงานของบริษัทฯให้เป็นไปตามข้อบังคับบริษัทฯและตามที่คณะกรรมการบริษัทฯในฐานะผู้บริหารแผนมอบหมาย
  โดยบริหารตามแผนงานที่ได้รับอนุมัติจากคณะกรรมการบริษัทฯ ด้วยความระมัดระวัง
  รักษาผลประโยชน์ของบริษัทฯและผู้ถือหุ้นอย่างดีที่สุด

  2. ดำเนินกิจการและบริหารงานประจำวันทั่วไปให้บรรลุล่วงอย่างมีประสิทธิภาพและประสิทธิผล

  3. บรรจุ แต่งตั้ง ถอดถอน โยกย้าย ลงโทษทางวินัยพนักงานและลูกจ้างตามระเบียบบริษัทฯ

  4. รายงานความก้าวหน้าตามแผนงานและงบประมาณที่ได้รับอนุมัติจากคณะกรรมการบริษัทฯ

9.3 การสรรหากรรมการและผู้บริหาร

คณะกรรมการบริษัทฯ ณ วันที่ 9 กุมภาพันธ์ 2544 ซึ่งเป็นวันที่ศาลมีคำสั่งแต่งตั้งให้บริษัทฯ
เป็นผู้บริหารแผนฟื้นฟูกิจการของบริษัทฯเป็นผู้ดำเนินการแต่งตั้งกรรมการและผู้บริหารของบริษัทฯตลอดระยะการฟื้นฟูกิจการ
โดยการแต่งตั้งกรรมการจะพิจารณาจากความรู้ความสามารถ ทักษะ ประสบการณ์ ความซื่อสัตย์
ปฏิบัติหน้าที่กรรมการด้วยความระมัดระวัง สามารถเข้าร่วมประชุมกรรมการอย่างสม่ำเสมอ
มีประวัติการทำงานและจริยธรรมที่ดีงาม
โดยพิจารณาให้องค์ประกอบของคณะกรรมการมีความสมบูรณ์และเป็นประโยชน์สูงสุดต่อบริษัทฯ
ทั้งนี้ภายใต้กระบวนการฟื้นฟูกิจการ
การแต่งตั้งกรรมการบริษัทฯจะต้องได้รับความเห็นชอบจากศาลล้มละลายกลาง

  ส่วนการสรรหาผู้บริหารจะพิจารณาจากความรู้ ความสามารถ
  ประสบการณ์ในธุรกิจที่เกี่ยวข้องและประวัติการทำงาน
  โดยดำเนินการคัดเลือกตามระเบียบเกี่ยวกับการบริหารทรัพยากรบุคคล

ในส่วนของการคัดเลือกกรรมการอิสระ บริษัทฯมีหลักเกณฑ์ในการพิจารณาคัดเลือก ดังนี้

  1. หลักเกณฑ์ตามที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
  และตามกฎระเบียบของตลาดหลักทรัพย์แห่งประเทศไทย ดังนี้

  1.1 ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดในบริษัทฯ บริษัทในเครือ
  บริษัทร่วม หรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
  ตามกฏหมายว่าด้วยหลักทรัพย์และตลาดหลักทรัพย์)

  1.2 ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
  ที่ปรึกษาที่ได้รับเงินเดือนประจำ หรือผู้ที่มีอำนาจควบคุมของบริษัทฯ บริษัทในเครือ บริษัทร่วม
  หรือบุคคลที่อาจมีความขัดแย้ง

  1.3 ไม่มีความสัมพันธ์ทางธุรกิจ รวมทั้งไม่มีผลประโยชน์หรือส่วนได้ส่วนเสีย
  ไม่ว่าทางตรงหรือทางอ้อมทั้งในด้านการเงินและการบริหารของบริษัทฯ บริษัทในเครือ บริษัทร่วม
  หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

  1.4 ไม่เป็นญาติสนิทหรือมีความสัมพันธ์อื่นที่อาจทำให้ขาดความเป็นอิสระกับผู้บริหารของบริษัทฯ
  ผู้ถือหุ้นรายใหญ่ บริษัทในเครือ บริษัทร่วมหรือบุคคลที่อาจอาจมีความขัดแย้ง
  และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการหรือผู้ถือหุ้นรายใหญ่

  1.5 สามารถเข้าร่วมประชุมคณะกรรมการของบริษัทฯได้อย่างสม่ำเสมอ
  เพื่อติดตามผลการดำเนิน งานและเสนอความเห็นเพื่อการตัดสินใจในกิจกรรมต่างๆของบริษัทฯ

  2. มีความรู้ ความสามารถ และประสบการณ์ที่เป็นประโยชน์กับธุรกิจของบริษัทฯ
  เช่นความรู้ด้านวิศวกรรม ด้านบัญชีและการเงิน เป็นต้น

  3. มีคุณสมบัติในเรื่องประวัติและชื่อเสียงที่ผ่านมาในทางที่ดี
  ไม่เคยมีพฤติกรรมที่แสดงถึงการประพฤติผิดต่อหน้าที่ที่ต้องปฏิบัติด้วยความระมัดระวัง (Duties
  of care) และซื่อสัตย์สุจริต (Duties of loyalty) เพื่อประโยชน์ที่ดีที่สุดของผู้ถือหุ้น
  ผู้มีส่วนได้เสียที่เกี่ยวข้องทุกฝ่าย และของกิจการที่ตนเป็นหรือเคยเป็นผู้บริหาร

9.4 ค่าตอบแทนของกรรมการและผู้บริหาร

1. ค่าตอบแทนที่เป็นตัวเงิน

  1.1 ค่าตอบแทนกรรมการของบริษัทฯ

  ในปี 2549 ค่าตอบแทนของกรรมการบริษัทฯจำนวน 15 ท่าน
  ที่ได้รับในรูปของเบี้ยประชุมและโบนัสเป็นจำนวนรวมทั้งสิ้น 15,147,000 บาท
  เทียบกับเบี้ยประชุมและโบนัสของกรรมการบริษัทฯจำนวน 17 ท่าน
  ที่ได้รับในรูปของเบี้ยประชุมและโบนัสเป็นจำนวนรวมทั้งสิ้น 12,946,000 บาท ในปี 2548
  ที่ผ่านมา โดยมีรายละเอียดค่าตอบแทนและโบนัสในปี 2549 ดังนี้

  หน่วย:บาท

+-----+----------------------+-----------------+----------+----------+
| เ   | ชื่อ – สกุล             | ตำแหน่ง          | เบี้ยประชุม | โบนัส     |
| ลขที่ |                      |                 |          |          |
+=====+======================+=================+==========+==========+
| 1   | นายวิสิทธิ์ น้อยพันธุ์       | ประธานกรรมการ * | 897,600  | 112,200  |
+-----+----------------------+-----------------+----------+----------+
| 2   | นายประชัย เลี่ยวไพรัตน์   | กรรมการ         | 897,600  | 112,200  |
+-----+----------------------+-----------------+----------+----------+
| 3   | นายกมล เอี่ยมสกุลรัตน์    | กรรมการ         | 897,600  | 112,200  |
+-----+----------------------+-----------------+----------+----------+
| 4   | นายประทีป เลี่ยวไพรัตน์   | กรรมการ         | 897,600  | 112,200  |
+-----+----------------------+-----------------+----------+----------+
| 5   | นายชัยณรงค์ แต้ไพสิฐพงษ์  | กรรมการ         | 897,600  | 112,200  |
+-----+----------------------+-----------------+----------+----------+
| 6   | ดร.ประมวล เลี่ยวไพรัตน์  | กรรมการ         | 897,600  | 112,200  |
+-----+----------------------+-----------------+----------+----------+
| 7   | ดร.นราศรี ไววนิชกุล     | กรรมการ *       | 897,600  | 112,200  |
+-----+----------------------+-----------------+----------+----------+
| 8   | นางบุญศรี เลี่ยวไพรัตน์    | กรรมการ         | 897,600  | 112,200  |
+-----+----------------------+-----------------+----------+----------+
| 9   | นางสาวสุจิตรา          | กรรมการ         | 897,600  | 112,200  |
|     | เตชะนาวากุล           |                 |          |          |
+-----+----------------------+-----------------+----------+----------+
| 10  | ดร.ชวิน เอี่ยมโสภณา     | กรรมการ         | 897,600  | 112,200  |
+-----+----------------------+-----------------+----------+----------+
| 11  | นายกิตติ วงศ์จริงตรง     | กรรมการ         | 897,600  | 112,200  |
+-----+----------------------+-----------------+----------+----------+
| 12  | นายประหยัด เลี่ยวไพรัตน์  | กรรมการ         | 897,600  | 112,200  |
+-----+----------------------+-----------------+----------+----------+
| 13  | นางอรพิน เลี่ยวไพรัตน์    | กรรมการ         | 897,600  | 112,200  |
+-----+----------------------+-----------------+----------+----------+
| 14  | นายมนัส สุขสมาน        | กรรมการ *       | 897,600  | 112,200  |
+-----+----------------------+-----------------+----------+----------+
| 15  | พลตำรวจเอกชาญชิต      | กรรมการ *       | 897,600  | 112,200  |
|     | เพียรเลิศ              |                 |          |          |
+-----+----------------------+-----------------+----------+----------+
|     | รวม                  |                 | 13       | 1        |
|     |                      |                 | ,464,000 | ,683,000 |
+-----+----------------------+-----------------+----------+----------+

หมายเหตุ : * กรรมการอิสระ

1.2 ค่าตอบแทนผู้บริหารของบริษัทฯ

  ค่าตอบแทนผู้บริหารของบริษัทฯจำนวนรวม 5 ท่านที่ได้รับในรูปของเงินเดือนและโบนัสในปี 2549
  เป็นจำนวนรวมทั้งสิ้น 145,458,000 บาท เทียบกับจำนวนค่าตอบแทนผู้บริหารจำนวน 4 ท่าน
  เป็นจำนวนรวมทั้งสิ้น 103,380,000 บาท ในปี 2548 ที่ผ่านมา

  ทั้งนี้ผู้บริหารแผนได้รับผลตอบแทนตามที่ดำรงตำแหน่งเป็นผู้บริหารของบริษัทฯ
  โดยไม่ได้รับค่าตอบแทนเพิ่มจากการเป็นผู้บริหารแผนแต่อย่างใด

2. ค่าตอบแทนอื่น

บริษัทฯจัดให้มีรถประจำตำแหน่งแก่ผู้บริหารของบริษัทฯ

การถือหุ้นในบริษัทของกรรมการและผู้บริหาร

+-----------------------+---------------+---------------+-------------+
| ราย                   | จำนวนหุ้นที่ถือ    | จำนวนหุ้นที่ถือ    | เปลี่ยนแปลง   |
| ชื่อคณะกรรมการและผู้บริหาร |               |               |             |
|                       |   ณ วันที่ 20    | ณ วันที่ 15      | เ           |
|                       |               | มกราคม 2550** | พิ่มขึ้น/(ลดลง) |
|                       | มีนาคม 2549**  |               |             |
|                       |               |               | ระหว่างปี     |
|                       |               |               | 2549        |
+-----------------------+---------------+---------------+-------------+
| 1. นายวิสิทธิ์ น้อยพันธ์     | -             | -             | -           |
+-----------------------+---------------+---------------+-------------+
| 2. นายประชัย เลี่ยวไพรัตน์ | 11,102,776    | 115,705,552   | 104,602,776 |
+-----------------------+---------------+---------------+-------------+

+-----------------------+---------------+--------------+-------------+
| ราย                   | จำนวนหุ้นที่ถือ    | จำนวนหุ้นที่ถือ   | เปลี่ยนแปลง   |
| ชื่อคณะกรรมการและผู้บริหาร |               |              |             |
|                       |   ณ วันที่ 20    | ณ วันที่ 15     | เ           |
|                       |               | มกราคม       | พิ่มขึ้น/(ลดลง) |
|                       | มีนาคม 2549**  | 2550**       |             |
|                       |               |              | ระหว่างปี     |
|                       |               |              | 2549        |
+-----------------------+---------------+--------------+-------------+
| 3. นายกมล เอี่ยมสกุลรัตน์  | 137,124       | 274,248      | 137,124     |
+-----------------------+---------------+--------------+-------------+
| 4. นายประทีป เลี่ยวไพรัตน์ | 17,765,263    | 20,000       | (           |
|                       |               |              | 17,745,263) |
+-----------------------+---------------+--------------+-------------+
| 5. นายชัยณรงค์          | -             | -            | -           |
| แต้ไพสิฐพงษ์             |               |              |             |
+-----------------------+---------------+--------------+-------------+
| 6. ดร.ประมวล          | 480,000       | 80,890,000   | 80,410,000  |
| เลี่ยวไพรัตน์             |               |              |             |
+-----------------------+---------------+--------------+-------------+
| 7. ดร.นราศรี ไววนิชกุล   | -             | -            | -           |
+-----------------------+---------------+--------------+-------------+
| 8. นางบุญศรี เลี่ยวไพรัตน์  | 1,738,536     | 82,138,536   | 80,400,000  |
+-----------------------+---------------+--------------+-------------+
| 9. นางสาวสุจิตรา        | 7,778         | 2,047,778    | 2,040,000   |
| เตชะนาวากุล            |               |              |             |
+-----------------------+---------------+--------------+-------------+
| 10. ดร.ชวิน เอี่ยมโสภณา  | 1,060,500     | 2,131,000    | 1,070,500   |
+-----------------------+---------------+--------------+-------------+
| 11. นายกิตติ วงศ์จริงตรง  | 14,200        | 2,028,400    | 2,014,200   |
+-----------------------+---------------+--------------+-------------+
| 12. นายประหยัด         | 5,784,668     | 86,061,714   | 80,277,046  |
| เลี่ยวไพรัตน์             |               |              |             |
+-----------------------+---------------+--------------+-------------+
| 13. นางอรพิน เลี่ยวไพรัตน์ | *             | *            | *           |
+-----------------------+---------------+--------------+-------------+
| 14. นายมนัส สุขสมาน     | 277           | -            | (277)       |
+-----------------------+---------------+--------------+-------------+
|  15. พล               | 90,000        | 140,000      | 50,000      |
| ตำรวจเอกชาญชิต เพียรเลิศ |               |              |             |
+-----------------------+---------------+--------------+-------------+
| 16. นายประเสริฐ        | 524           | 1,048        | 524         |
| อิทธิเมฆินทร์             |               |              |             |
+-----------------------+---------------+--------------+-------------+
| 17. นางสาวจุฬารัตน์      | -             | -            | -           |
| ด่านวัฒนชัย              |               |              |             |
+-----------------------+---------------+--------------+-------------+
| 18. นายอนุกูล ปิยะปกรณ์   | -             | -            | -           |
+-----------------------+---------------+--------------+-------------+
| 19. นายพงศ์ศักดิ์         | -             | -            | -           |
| เหยี่ยงสกุล              |               |              |             |
+-----------------------+---------------+--------------+-------------+

หมายเหตุ : * นับรวมอยู่ในการเปลี่ยนแปลงหุ้นของนายประชัย เลี่ยวไพรัตน์ ตามมาตรา 258 พรบ. หลักทรัพย์และตลาด หลักทรัพย์

  ** จำนวนหุ้นสามัญของบริษัทฯ เท่ากับ 807,500,000 หุ้น และ 2,019,000,000 หุ้น ณ วันที่
  20 มีนาคม 2549 และวันที่ 15 มกราคม 2550 ตามลำดับ

9.5 การกำกับดูแลกิจการ (Code of Best Practice)

คณะกรรมการบริษัทฯในฐานะผู้บริหารแผน ตระหนักถึงความรับผิดชอบในการบริหารองค์กร
โดยจัดให้มีโครงสร้างและกระบวนการของความสัมพันธ์ระหว่างคณะกรรรมการ ฝ่ายจัดการ
และผู้ถือหุ้น
เพื่อเสริมสร้างความสามารถในการแข่งขันเพื่อให้องค์กรเติบโตอย่างยั่งยืนและมีความน่าเชื่อถือ
โดยมีการกำกับดูแลกิจการที่ดีตามหลักการของตลาดหลักทรัพย์แห่งประเทศไทยและของสำนักงานคณะกรรมการกำกับหลักทรัพย์และตลาดหลักทรัพย์

ในการดำเนินธุรกิจ
บริษัทฯยึดมั่นในการปฏิบัติตามหลักการของกระบวนการกำกับดูแลกิจการที่ดีอันประกอบด้วย
ความซื่อสัตย์ ความโปร่งใส ความเป็นอิสระ ความรับผิดชอบต่อการตัดสินใจ
ความรับผิดชอบต่อหน้าที่ ความเป็นธรรม และความรับผิดชอบต่อสังคม
โดยสามารถแบ่งการกำกับดูแลกิจการออกเป็น 5 หมวด ได้ดังนี้

หมวดที่ 1. สิทธิของผู้ถือหุ้น 

  เนื่องจากบริษัทฯอยู่ในระหว่างการฟื้นฟูกิจการ
  โดยพระราชบัญญัติล้มละลายได้กำหนดให้สิทธิและหน้าที่ของผู้ถือหุ้นระงับสิ้นสุดลงในระหว่างที่บริษัทฯอยู่ภายใต้กระบวนการฟื้นฟูกิจการ
  (ยกเว้นสิทธิในการได้รับเงินปันผล)
  ดังนั้นการดำเนินการตามหน้าที่ของผู้ถือหุ้นจึงหยุดระงับลงชั่วคราว

อย่างไรก็ตาม บริษัทฯในฐานะผู้บริหารแผนตระหนักถึงความสำคัญและเคารพในสิทธิของผู้ถือหุ้นมาโดยตลอด จึงได้มีการให้ข้อมูลข่าวสารของกิจการแก่ผู้ถือหุ้นโดยได้จัดส่งรายงานประจำปีเพื่อรายงานความคืบหน้าในการพัฒนาองค์กรในแต่ละปีให้ผู้ถือหุ้นรับทราบอย่างต่อเนื่องมาโดยตลอด 

หมวดที่ 2. การปฏิบัติต่อผู้ถือหุ้นอย่างเท่าเทียมกัน 

บริษัทฯดำเนินธุรกิจโดยรักษาสิทธิและประโยชน์ของผู้ถือหุ้นทุกกลุ่มด้วยความเสมอภาค
เป็นธรรมและเป็นไปตามข้อกำหนดของกฎหมายที่เกี่ยวข้อง
โดยผู้ถือหุ้นมีสิทธิรับเงินปันผลและมีสิทธิได้รับข้อมูลข่าวสารของบริษัทฯอย่างครบถ้วน ถูกต้อง
โปร่งใส ในเวลาที่เหมาะสม โดยมีการเปิดเผยข้อมูลข่าวสารที่สำคัญบนเว็บไซต์ของบริษัทฯ
และของตลาดหลักทรัพย์แห่งประเทศไทยรวมทั้งสำนักงานคณะกรรมการกำกับหลักทรัพย์และตลาดหลักทรัพย์ซึ่งมีทั้งภาษาไทยและภาษาอังกฤษ
โดยมีทีมงานนักลงทุนสัมพันธ์ (Investor Relations)
รับผิดชอบในการให้บริการข้อมูลข่าวสารแก่ผู้ถือหุ้นอย่างเท่าเทียมและครบถ้วนเพื่อให้ผู้ถือหุ้นมีความมั่นใจในการลงทุนในธุรกิจของบริษัทฯ

นอกจากนี้
บริษัทฯยังมีมาตรการในการป้องกันกรณีกรรมการและผู้บริหารนำข้อมูลภายในไปใช้ในทางมิชอบ
(Conflict of Interest) ไม่ว่าจะเป็นการเอื้อประโยชน์แก่ตนเองหรือพวกพ้อง
ซึ่งเป็นการเอาเปรียบผู้ถือหุ้นอื่น โดยมีแนวทางเกี่ยวกับการการใช้ข้อมูลภายใน ดังนี้

- กำหนดให้มีการจัดทำรายงานการถือครองหลักทรัพย์ในบริษัทฯของกรรมการ และ/หรือ ผู้บริหาร
และคู่สมรสตลอดจนบุตรที่ยังไม่บรรลุนิติภาวะ ตามมาตรา 59
แห่งพระราชบัญญัติหลักทรัพย์และตลาดหลักทรัพย์ พ.ศ. 2535

- กำหนดมิให้มีการนำข้อมูลภายในของบริษัทฯไปใช้เพื่อประโยชน์ส่วนตน
โดยได้กำหนดบทลงโทษกรณีมีการฝ่าฝืนกฏระเบียบไว้ในประกาศเรื่องระเบียบวินัยและข้อบังคับพนักงานโดยมีกำหนดโทษสูงสุดถึงขั้นเลิกจ้าง

หมวดที่ 3. บทบาทของผู้มีส่วนได้เสีย

  บริษัทฯตระหนักดีถึงสิทธิของผู้มีส่วนได้เสียทุกกลุ่มทั้งภายในและภายนอก
  รวมถึงการกำหนดความรับผิดชอบที่จะดูแลและจัดลำดับความสำคัญให้เป็นไปอย่างเหมาะสมและเป็นธรรมแก่ทุกฝ่ายพร้อมมีสำนึกที่ดีต่อสิ่งแวดล้อม
  เนื่องจากบริษัทฯตระหนักถึงแรงสนับสนุนที่ดีของผู้มีส่วนได้เสียทุกกลุ่มซึ่งจะมีส่วนช่วยในการสร้างความสามารถในการแข่งขันและสร้างผลกำไรให้แก่บริษัทฯในระยะยาว
  โดยได้กำหนดบทบาทและหน้าที่ของบริษัทฯเพื่อดูแลสิทธิของผู้มีส่วนได้เสีย ดังนี้

  3.1 ผู้ถือหุ้น บริษัทฯได้ตระหนักถึงความสำคัญและสิทธิของผู้ถือหุ้นทุกราย
  และคำนึงถึงผลประโยชน์สูงสุดที่ผู้ถือหุ้นพึงได้รับโดยบริษัทฯได้นำแนวคิดเกี่ยวกับการเพิ่มมูลค่าทางเศรษฐศาสตร์
  (Economic Value Added: EVA) มาประยุกต์ใช้ในการบริหารการจัดการ การวางแผนธุรกิจ
  การควบคุมและการจัดระบบบรรษัทภิบาลภายใน (Internal Governance)
  ในการพัฒนาองค์กรให้คุ้มค่าต่อการลงทุนและให้ได้ผลตอบแทนสูงสุด
  เพื่อเป็นการเพิ่มมูลค่าให้แก่องค์กรและเพิ่มผลตอบแทนให้แก่ผู้ถือหุ้นในระยะยาว (Enterprise
  Value and Shareholder Value)

  3.2 คณะกรรมการบริษัทฯ
  คณะกรรมการบริษัทฯตระหนักถึงบทบาทและหน้าที่ที่จะต้องดูแลสิทธิของผู้มีส่วนได้เสียทุกกลุ่มอย่างเท่าเทียมและเป็นธรรม

  3.3 ลูกค้า บริษัทฯมีนโยบายสร้างความพึงพอใจอย่างสูงสุดให้แก่ลูกค้า
  ทั้งในด้านคุณภาพของผลิตภัณฑ์และการให้บริการในระดับราคาที่เหมาะสม
  ดังจะเห็นได้จากโรงงานปูนซีเมนต์ของบริษัทฯได้ผ่านการรับรองมาตรฐานระบบบริหารงานคุณภาพ
  ISO 9001:2000 จาก Anglo Japanese American Registrars (AJA)
  ขณะที่โรงงานเม็ดพลาสติกและหน่วยผลิตคอนกรีตผสมเสร็จของบริษัทฯก็ได้รับการรับรองมาตรฐานระบบบริหารงานคุณภาพ
  ISO 9001:2000 จากสถาบันรับรองมาตรฐานไอเอสโอ (ส.ร.อ.)

  ด้วยนโยบายที่ยึดมั่นในจริยธรรมธุรกิจส่งผลให้บริษัทฯได้รับมอบประกาศเกียรติคุณและตราสัญลักษณ์
  (LOGO) ในฐานะผู้ประกอบการที่จัดทำฉลากถูกต้องตามโครงการคุ้มครองสิทธิผู้บริโภค
  จากสำนักงานคณะกรรมการคุ้มครองผู้บริโภค และทำให้ผลิตภัณฑ์ปูนซีเมนต์ทุกประเภทของบริษัทฯ
  ได้รับเครื่องหมายรับรองคุณภาพจากสำนักงานมาตรฐานผลิตภัณฑ์อุตสาหกรรมแห่งประเทศไทย(ส.ม.อ.)
  และจากสำนักงานคุ้มครองผู้บริโภค (ส.ค.บ.)

  3.4 ผู้บริหารและพนักงาน
  บริษัทฯถือว่าทรัพยากรบุคคลที่ดีเป็นแรงขับเคลื่อนให้องค์กรแข็งแกร่งและมีเสถียรภาพ
  บริษัทฯจึงมีนโยบายที่จะพัฒนาศักยภาพของของผู้บริหารและพนักงานอย่างต่อเนื่อง
  โดยได้จัดให้มีการฝึกอบรมทั้งภายในและภายนอกบริษัทฯเพื่อพัฒนาศักยภาพของผู้บริหารและพนักงาน
  รวมทั้งการพิจารณาให้ผลตอบแทนและสวัสดิการที่เหมาะสมและสามารถเทียบเคียงได้กับบริษัทที่อยู่ในอุตสาหกรรมเดียวกัน

  นอกจากนี้ยังได้ให้ความใส่ใจต่อสุขอนามัยและความปลอดภัยของพนักงานในฐานะผู้ปฏิบัติงาน
  ดังจะเห็นได้จากโรงงานปูนซีเมนต์ได้รับการรับรองมาตรฐานระบบการจัดการอาชีวอนามัยและความปลอดภัย
  (TIS 18001) จาก Anglo Japanese American Registrars (AJA)
  ส่วนโรงงานเม็ดพลาสติกและหน่วยผลิตคอนกรีตผสมเสร็จ
  ได้รับการรับรองมาตรฐานระบบการจัดการอาชีวอนามัยและความปลอดภัย (TIS 18001)
  จากสถาบันรับรองมาตรฐานไอเอสโอ (ส.ร.อ.)
  โดยระบบดังกล่าวมุ่งเน้นการลดความเสี่ยงอันตรายและอุบัติเหตุของพนักงานและผู้เกี่ยวข้อง

  3.5 คู่ค้า บริษัทฯกำหนดกลยุทธ์ในการดำเนินธุรกิจอย่างมีจริยธรรม
  โดยคำนึงถึงผลประโยชน์ที่เอื้อกันร่วมกับคู่ค้าและความเสมอภาคในการดำเนินธุรกิจ
  รวมถึงการปฏิบัติตามเงื่อนไขต่างๆที่มีต่อคู่ค้าอย่างเคร่งครัด

  3.6 คู่แข่ง
  บริษัทฯยึดหลักปฏิบัติทางการค้าที่เป็นธรรมต่อคู่แข่งของบริษัทฯและประพฤติตามกรอบกติกาการแข่งขันที่ดี

  3.7 เจ้าหนี้
  บริษัทฯได้ปฎิบัติตามข้อกำหนดและเงื่อนไขของแผนฟื้นฟูกิจการและสัญญาหลักในการปรับโครงสร้างหนี้อย่างเคร่งครัด
  เพื่อให้บริษัทฯมีศักยภาพในการชำระคืนหนี้ตามสัญญาปรับโครงสร้างหนี้ให้แก่เจ้าหนี้ได้อย่างครบถ้วนตามสัญญาทุกประการ

  3.8 ผู้สอบบัญชีอิสระ บริษัทฯตระหนักถึงหน้าที่ในการเปิดเผยข้อมูลที่ถูกต้อง
  ครบถ้วนในสาระสำคัญให้แก่ผู้สอบบัญชี
  เพื่อให้การจัดทำรายงานงบการเงินของบริษัทฯมีความถูกต้อง ครบถ้วน
  เชื่อถือได้และเป็นไปตามมาตรฐานการบัญชีที่รับรองโดยทั่วไป

  3.9 ชุมชนและสังคม
  บริษัทฯในฐานะเป็นบริษัทของคนไทยมีจิตสำนึกและให้ความสำคัญในการรับผิดชอบต่อประเทศชาติ
  สังคม และชุมชนเสมอมา
  บริษัทฯจึงยึดมั่นในนโยบายการส่งเสริมและสนับสนุนกิจกรรมที่เป็นสาธารณะประโยชน์โดยได้จัดตั้ง
  “มูลนิธิสิ่งแวดล้อมเพื่อชีวิต” เพื่อสนับสนุนกิจกรรมสาธารณประโยชน์ทั้งด้านสังคม ศาสนา
  การศึกษาและเยาวชนอย่างต่อเนื่อง รายละเอียดปรากฏในเรื่อง “ทีพีไอ โพลีนกับสังคม”

  3.10 ความรับผิดชอบต่อสิ่งแวดล้อม บริษัทฯทำหน้าที่ในฐานะพลเมืองดี
  มีจิตสำนึกและตระหนักในความเป็นส่วนหนึ่งของสังคม
  จึงมีหน้าที่ในการปฏิบัติตามกฎเกณฑ์ของภาครัฐที่เกี่ยวข้องและช่วยเหลือชุมชนที่อยู่อาศัยในละแวกใกล้เคียงโรงงาน
  โดยมีนโยบายที่ชัดเจนในการลดปัญหาและป้องกันผลกระทบจากการผลิตต่อสิ่งแวดล้อมเพื่อให้ชุมชนในบริเวณใกล้เคียงโรงงานมีความน่าอยู่
  ดังจะเห็นได้จากโรงงานผลิตปูนซีเมนต์ หน่วยผลิตคอนกรีตผสมเสร็จ
  และโรงงานเม็ดพลาสติกของบริษัทฯได้รับการรับรองมาตรฐานด้านสิ่งแวดล้อม (ISO14001)
  รายละเอียดปรากฏในเรื่อง “ทีพีไอโพลีนกับความปลอดภัยและสิ่งแวดล้อม”

หมวดที่ 4. การเปิดเผยข้อมูลและความโปร่งใส

บริษัทฯในฐานะผู้บริหารแผนตระหนักถึงการปฏิบัติตามพระราชบัญญัติและประกาศที่เกี่ยวข้องอย่างเคร่งครัด
ดังนี้

4.1 บริษัทฯได้จัดให้มีการเผยแพร่ข้อมูลต่างๆ ของบริษัทฯซึ่งรวมถึงข้อมูลทางการเงิน อย่างถูกต้อง
ครบถ้วน และทันเวลา ในแบบแสดงรายการข้อมูลประจำปี (แบบ 56-1) และในรายงานประจำปี
(แบบ 56-2) รวมถึงรายงานต่างๆ
โดยได้ดำเนินการให้สอดคล้องกับกฎระเบียบที่เกี่ยวข้องของสำนักงานคณะกรรมการกำกับหลักทรัพย์และตลาดหลักทรัพย์รวมถึงตลาดหลักทรัพย์แห่งประเทศไทย

4.2 บริษัทฯได้จัดให้มีช่องทางการเผยแพร่ข้อมูลข่าวสาร
ของบริษัทฯผ่านทางเว็บไซต์ของตลาดหลักทรัพย์แห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์
และของบริษัทฯซึ่งมีทั้งภาษาไทยและภาษาอังกฤษ นอกจากนี้บริษัทฯยังมีทีมงานนักลงทุนสัมพันธ์
(Investor Relations) เพื่อสื่อสารกับผู้ลงทุนและบุคคลภายนอก เช่น ผู้ลงทุนสถาบัน ผู้ถือหุ้น
นักวิเคราะห์และหน่วยงานภาครัฐที่เกี่ยวข้องอย่างเท่าเทียมและเป็นธรรม

4.3 บริษัทฯให้ความสำคัญกับคุณภาพของสารสนเทศทางการเงิน
เพื่อให้มีความถูกต้องครบถ้วนและเป็นไปตามมาตรฐานการบัญชีที่รับรองโดยทั่วไป
โดยผ่านการตรวจสอบจากผู้สอบบัญชีอิสระแล้ว
ทั้งนี้บริษัทฯได้จัดให้มีการรายงานความรับผิดชอบของคณะกรรมการบริษัทฯต่อรายงานทางการเงิน
ควบคู่กับรายงานของผู้สอบบัญชีในรายงานประจำปี

4.4 บริษัทฯได้จัดให้มีการเปิดเผยบทบาท
และหน้าที่ของคณะกรรมการบริษัทฯและคณะกรรมการชุดย่อย รายละเอียดปรากฎในเรื่อง
“การจัดการ”
รวมทั้งการเปิดเผยจำนวนครั้งของการประชุมและจำนวนครั้งที่กรรมการแต่ละท่านเข้าร่วมประชุม
รายละเอียดปรากฎในเรื่อง “การกำกับดูแลกิจการ” หมวดที่ 5
“ความรับผิดชอบของคณะกรรมการ”

4.5 บริษัทฯได้จัดให้มีการเปิดเผยการจ่ายค่าตอบแทนกรรมการและผู้บริหารระดับสูง
ซึ่งสะท้อนภาระหน้าที่และความรับผิดชอบที่เป็นธรรมและสมเหตุสมผล
โดยให้สามารถพิจารณาเทียบเคียงได้กับบริษัทในกลุ่มธุรกิจเดียวกัน
และให้อยู่ในระดับที่เหมาะสมในการรักษาผู้บริหารซึ่งเป็นบุคลากรที่มีคุณภาพของบริษัทฯไว้
รายละเอียดปรากฎในเรื่อง “การจัดการ”

หมวดที่ 5. ความรับผิดชอบของคณะกรรมการ

คณะกรรมการบริษัทฯมีบทบาทสำคัญในการกำกับดูแลกิจการ
เพื่อประโยชน์สูงสุดของบริษัทฯกรรมการแต่ละท่านเป็นตัวแทนของผู้ถือหุ้นทั้งหมด
และมีส่วนร่วมในการกำกับดูแลกิจการของบริษัทฯด้วยความเป็นอิสระและเป็นกลางเพื่อประโยชน์ของผู้ถือหุ้นและต่อผู้มีส่วนได้เสียอื่น
โดยมีรายละเอียดที่เกี่ยวข้อง ดังนี้

5.1 โครงสร้างคณะกรรมการ ได้จัดให้มีการถ่วงดุลอย่างเหมาะสมแล้ว

  5.1.1 คณะกรรมการของบริษัทฯ
  ในฐานะผู้บริหารแผนได้รับการเห็นชอบจากศาลล้มละลายกลางประกอบด้วยกรรมการที่มีคุณสมบัติหลากหลายทั้งในด้านทักษะ
  ประสบการณ์ และความสามารถเฉพาะด้านที่เป็นประโยชน์กับบริษัทฯ โดย ณ วันที่ 31 ธันวาคม
  2549 มีจำนวน 15 ท่าน ดังนี้

1) กรรมการที่เป็นผู้บริหาร 10 ท่าน

2) กรรมการที่ไม่เป็นผู้บริหาร 1 ท่าน

3) กรรมการที่ไม่เป็นผู้บริหารและเป็นกรรมการอิสระ 4 ท่าน

บริษัทฯมีโครงสร้างการจัดการที่มีกรรมการอิสระจำนวน 4 ท่าน เพื่อช่วยรักษาสมดุลของการกำกับและการบริหาร โดยรายละเอียดของกรรมการผู้มีอำนาจลงนามได้แสดงไว้ในเรื่อง “การจัดการ”

  5.1.2 ตามโครงสร้างกรรมการของบริษัทฯ
  ได้จัดให้มีการแบ่งแยกบทบาทหน้าที่ที่ชัดเจนระหว่างคณะกรรมการและฝ่ายจัดการ
  โดยได้มีการแบ่งแยกบุคคลผู้ดำรงตำแหน่งประธานกรรมการและประธานเจ้าหน้าที่บริหารออกจากกัน
  โดยประธานกรรมการบริษัทฯดำรงตำแหน่งเป็นกรรมการอิสระในอีกบทบาท
  และไม่เป็นประธานหรือสมาชิกในกรรมการชุดย่อย
  โดยมีอิสระในการแสดงความคิดเห็นเพื่อให้มั่นใจว่าโครงสร้างกรรมการของบริษัทฯได้มีการถ่วงดุลอย่างเหมาะสม
  โดยแบ่งหน้าที่การกำกับดูแลกิจการและการบริหารออกจากกัน

  5.1.3 วาระในการดำรงตำแหน่งของกรรมการในฐานะผู้บริหารแผนของบริษัทฯ
  ซึ่งได้รับการแต่งตั้งจากศาลล้มละลายกลางเป็นไปตามแผนฟื้นฟูกิจการของบริษัทฯตามที่ได้
  รับความเห็นชอบจากศาลแล้ว รายละเอียดปรากฎในเรื่อง “การจัดการ”

  5.1.4 กรรมการอิสระของบริษัทฯ
  มีคุณสมบัติสอดคล้องกับหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
  และของตลาดหลักทรัพย์แห่งประเทศไทย
  เพื่อให้กรรมการอิสระของบริษัทฯมีความเป็นอิสระอย่างแท้จริง
  และมีความเหมาะสมกับโครงสร้างการจัดการโดยเฉพาะของบริษัทฯ
  ซึ่งเป็นการส่งเสริมธรรมาภิบาลของบริษัทฯและสร้างความเชื่อมั่นแก่นักลงทุน
  รวมทั้งรักษาสมดุลของการบริหารกิจการที่ดี รายละเอียดคุณสมบัติกรรมการอิสระปรากฎในเรื่อง
  “การจัดการ”

  5.1.5 กรรมการบริษัทฯทุกท่านมีความเข้าใจถึงหน้าที่ ความรับผิดชอบ
  และลักษณะการดำเนินธุรกิจของบริษัทฯ
  โดยได้ปฎิบัติหน้าที่ด้วยความซื่อสัตย์สุจริตและระมัดระวังรอบคอบ
  มีการปรับปรุงความรู้ให้ทันสมัยอยู่ตลอดเวลาและได้อุทิศเวลาอย่างเพียงพอต่อการปฎิบัติหน้าที่ความรับผิดชอบอย่างเต็มที่

  5.1.6 คณะอนุกรรมการชุดย่อย
  คณะกรรมการบริษัทฯได้มีการแต่งตั้งกรรมการที่มีความรู้ความชำนาญและเหมาะสมเป็นคณะกรรมการชุดย่อยทำหน้าที่ช่วยปฏิบัติงานที่สำคัญ
  คณะกรรมการชุดย่อยของบริษัทฯประกอบด้วยคณะกรรมการบริหารและคณะกรรมการตรวจสอบ
  โดยรายละเอียดขอบเขตอำนาจและหน้าที่ของคณะกรรมการบริหารและคณะกรรมการตรวจสอบปรากฏในเรื่อง
  “การจัดการ”

  5.1.7 เลขานุการคณะกรรมการบริษัทฯเป็นผู้มีคุณวุฒิและประสบการณ์ที่เหมาะสม
  ทำหน้าที่ให้คำแนะนำด้านกฎหมายและกฎเกณฑ์ต่างๆแก่คณะกรรมการ
  และติดตามให้มีการปฏิบัติตามอย่างถูกต้องและสม่ำเสมอ
  นอกจากนี้ยังปฎิบัติหน้าที่ในการดูแลกิจกรรมของคณะกรรมการบริษัทฯ
  รวมทั้งประสานงานให้มีการปฎิบัติตามมติคณะกรรมการและให้เป็นไปตามหลักการกำกับดูแลกิจการที่ดี

5.2 บทบาท หน้าที่ และความรับผิดชอบของคณะกรรมการ

  5.2.1 กรรมการบริษัทฯแต่ละท่านมีภาวะผู้นำและมีอิสระในการตัดสินใจ
  เพื่อประโยชน์สูงสุดของบริษัทฯและผู้ถือหุ้นโดยรวม

  5.2.2
  คณะกรรมการบริษัทฯมีบทบาทสำคัญในการพิจารณาและให้ความเห็นชอบในเรื่องที่สำคัญของบริษัทฯ
  เช่น วิสัยทัศน์ ภารกิจ กลยุทธ์ เป้าหมายทางการเงิน การบริหารความเสี่ยงและแผนงาน
  รวมทั้งกำกับดูแลฝ่ายจัดการให้ดำเนินงานตามนโยบายที่กำหนดไว้อย่างมีประสิทธิภาพและประสิทธิผล
  โดยไม่ขัดกับกฎหมาย ข้อบังคับ และกฎระเบียบที่เกี่ยวข้อง

  5.2.3
  คณะกรรมการบริษัทฯตระหนักถึงความสำคัญในการกำกับดูแลกิจการที่ดีรวมถึงมาตรฐานด้าน
  จริยธรรมและจรรยาบรรณ
  โดยถือเป็นภาระหน้าที่ร่วมกันในการปฏิบัติตามขอบเขตความรับผิดชอบต่อบริษัทฯและผู้มีส่วนได้เสียด้วยความซื่อสัตย์สุจริตภายใต้กรอบกฎหมายและกฏระเบียบของบริษัทฯ
  บนพื้นฐานของการมีจรรยาบรรณเยี่ยงมืออาชีพ และธำรงไว้ซึ่งการดำเนินธุรกิจที่โปร่งใส สุจริต
  เป็นธรรม คำนึงถึงประโยชน์ของผู้มีส่วนได้ส่วนเสียที่เกี่ยวข้องทุกฝ่าย

  5.2.4
  คณะกรรมการบริษัทฯมีแนวทางที่ชัดเจนในการพิจารณาการทำรายการที่อาจมีความขัดแย้งทางผลประโยชน์
  ให้เป็นไปเพื่อประโยชน์ของบริษัทฯและผู้ถือหุ้น
  โดยกรณีที่บริษัทฯและบริษัทย่อยมีรายการระหว่างกันกับบุคคลที่อาจมีความขัดแย้งทางผลประโยชน์
  บริษัทฯได้ถือปฏิบัติตามหลักเกณฑ์และข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
  และของตลาดหลักทรัพย์แห่งประเทศไทย
  เรื่องขั้นตอนการเปิดเผยและการอนุมัติการทำรายการระหว่างกัน
  โดยกรรมการและผู้บริหารที่มีส่วนได้เสียกับธุรกรรมที่ทำกับบริษัทฯและบริษัทย่อย
  ไม่มีส่วนร่วมในการตัดสินใจการทำธุรกรรมดังกล่าว

  การเปิดเผยข้อมูลรายการที่อาจมีความขัดแย้งทางผลประโยชน์ หรือรายการที่เกี่ยวโยงกัน
  เป็นไปตามหลักเกณ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
  รวมถึงตลาดหลักทรัพย์แห่งประเทศไทย โดยเปิดเผยไว้ในรายงานประจำปี
  แบบแสดงรายการข้อมูลประจำปี (แบบ 56-1) หรือแบบรายงานอื่นใดตามแต่กรณี
  ตลอดจนให้เป็นไปตามหลักเกณฑ์มาตรฐานการบัญชีที่ยอมรับโดยทั่วไป
  ทั้งนี้รายละเอียดรายการที่เกี่ยวโยงกันปรากฏในเรื่อง “รายการระหว่างกัน”

  ทั้งนี้ คณะกรรมการตรวจสอบยังทำหน้าที่เป็นผู้สอบทานการทำรายการระหว่างกัน
  โดยได้มีการกำหนดให้ขั้นตอนในการอนุมัติธุรกรรมดังกล่าวเป็นไปตามเงื่อนไขการค้าปกติเสมือนคู่ค้าธุรกิจโดยทั่วไปซึ่งต้องพึ่งพาการซื้อขายสินค้า
  และ/หรือ บริการระหว่างกันโดยใช้กลไกราคาตลาดเป็นเกณฑ์
  ทั้งนี้เพื่อดูแลไม่ให้เกิดความขัดแย้งทางผลประโยชน์

  นอกจากนี้ตามข้อบังคับของบริษัทฯ
  ได้กำหนดว่ากรรมการต้องแจ้งให้บริษัทฯทราบโดยไม่ชักช้าหากมีส่วนได้เสียในสัญญาที่ทำกับบริษัทฯ
  หรือถือหุ้น หรือหุ้นกู้ เพิ่มขึ้นหรือลดลงในบริษัทฯหรือบริษัทในเครือ

  5.2.5 คณะกรรมการบริษัทฯได้จัดให้มีระบบการควบคุมภายในที่ดี
  อันจะสามารถช่วยป้องกันความเสียหายที่อาจเกิดขึ้น ช่วยในการค้นพบข้อผิดพลาด
  ลดความเสี่ยงทางธุรกิจและช่วยให้รายงานงบการเงินและรายงานทางการเงินอื่นๆมีความถูกต้องเชื่อถือได้

  นอกจากนี้ เพื่อช่วยปกป้องคุ้มครองทรัพย์สินของบริษัทฯและเงินลงทุนของผู้ถือหุ้น
  บริษัทฯมีหน่วยงานตรวจสอบภายในเพื่อตรวจสอบ และติดตามการปฏิบัติงานของ
  บริษัทฯให้มีประสิทธิภาพและประสิทธิผล ภายใต้ระบบการควบคุมภายในที่เพียงพอและเหมาะสม
  โดยเป็นหน่วยงานที่มีความเป็นอิสระสามารถรายงานผลการตรวจสอบได้อย่างตรงไปตรงมา
  เพื่อให้ฝ่ายบริหารสามารถรับทราบถึงปัญหาหรือข้อบกพร่องในการปฏิบัติงานได้อย่างทันกาล
  เพื่อนำมาเป็นข้อมูลในการกำหนดมาตรการป้องกันทรัพย์สินของบริษัทฯและเงินลงทุนของผู้ถือหุ้น
  รวมถึงการแสวงหาประโยชน์โดยมิชอบจากบริษัทฯและบริษัทย่อย
  และนำมาใช้ในการพิจารณาปรับปรุงตลอดจนพัฒนาระบบการปฏิบัติงานของบริษัทฯ
  ให้มีประสิทธิภาพและประสิทธิผลมากยิ่งขึ้น

  นอกจากนี้
  บริษัทฯยังมีคณะกรรมการตรวจสอบเพื่อปฏิบัติหน้าที่ในการสอบทานและประเมินผลระบบการควบคุมภายใน
  สอบทานเรื่องการเปิดเผยข้อมูลต่อผู้ลงทุน
  ตลอดจนสอบทานการปฏิบัติตามข้อกำหนดของกฎหมายที่เกี่ยวข้อง และเรื่องที่มีความสำคัญอื่นๆ

  อนึ่ง ในการประชุมคณะกรรมการบริษัทฯครั้งที่ 1/2550 เมื่อวันที่ 26 มกราคม 2550
  โดยมีคณะกรรมการตรวจสอบและกรรมการอิสระเข้าร่วมประชุมด้วย
  คณะกรรมการบริษัทฯได้พิจารณาประเมินระบบการควบคุมภายในของบริษัทฯและบริษัทย่อย 5
  องค์ประกอบในเรื่ององค์กรและสภาพแวดล้อม การบริหารความเสี่ยง
  การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
  และระบบการติดตาม

  ผลการประเมินสรุปได้ว่าระบบการควบคุมภายในทั้ง 5 องค์ประกอบของบริษัทฯและบริษัทย่อย
  มีความเพียงพอและเหมาะสม
  มีการบริหารความเสี่ยงที่สำคัญอย่างเป็นระบบไม่ว่าจะเกิดจากธุรกิจ (Business Risk)
  และด้านปฏิบัติงาน (Operational Risk)
  อันส่งผลให้บริษัทฯมีการบริหารงานอย่างมีประสิทธิภาพและประสิทธิผล

  นอกจากนี้ยังมีมาตรการและขั้นตอนที่เหมาะสมและเพียงพอในการปฏิบัติงาน
  ครอบคลุมการทำธุรกรรมกับผู้ถือหุ้นรายใหญ่ กรรมการ ผู้บริหาร
  หรือผู้ที่เกี่ยวข้องกับบุคคลดังกล่าวไม่ให้เกิดความขัดแย้งทางผลประโยชน์
  อันเป็นการรักษาผลประโยชน์สูงสุดของบริษัทฯและผู้ถือหุ้น
  ตลอดจนผู้มีส่วนได้เสียที่เกี่ยวข้องทุกฝ่าย
  (รายละเอียดปรากฏในรายงานของคณะกรรมการตรวจสอบ)

  5.2.6 การประชุมคณะกรรมการ
  บริษัทฯได้จัดให้มีการประชุมคณะกรรมการบริษัทฯในฐานะผู้บริหารแผนอย่างสม่ำเสมอ
  โดยเฉลี่ยอย่างน้อยเดือนละ 1 ครั้ง
  และอาจมีการประชุมเพิ่มตามความเหมาะสมเพื่อให้คณะกรรมการบริษัทฯสามารถกำกับควบคุมและดูแลการปฎิบัติงานของฝ่ายจัดการได้อย่างต่อเนื่อง
  ในการประชุมทุกครั้งมีการจัดสรรเวลาในการประชุมไว้อย่างเหมาะสมและเพียงพอ
  เพื่อกรรมการจะสามารถพิจารณาเรื่องเข้าวาระประชุมโดยทั่วกัน
  โดยประธานกรรมการและประธานเจ้าหน้าที่บริหารเป็นผู้ร่วมกำหนดวาระประชุมและพิจารณาเรื่องเข้าวาระประชุมคณะกรรมการบริษัทฯ
  เพื่อให้มั่นใจว่าทุกประเด็นที่สำคัญในการดำเนินธุรกิจได้รับการพิจารณาจากคณะกรรมการครบถ้วน
  โดยกรรมการแต่ละคนมีอิสระในการเสนอเรื่องเข้ารับการพิจารณาในที่ประชุม
  และมีการแสดงความเห็นอย่างเปิดเผยและเสรี
  โดยมีการส่งเสริมให้ใช้ดุลยพินิจที่รอบคอบในทุกประเด็นที่เข้าสู่ที่ประชุม

  ในการประชุมคณะกรรมการบริษัทฯในฐานะผู้บริหารแผนในแต่ละครั้ง
  บริษัทฯปฏิบัติตามพระราชบัญญัติบริษัทมหาชนจำกัดเรื่องการประชุมคณะกรรมการอย่างถูกต้อง
  มีการจดบันทึกการประชุมเป็นลายลักษณ์อักษร
  และจัดเก็บรายงานการประชุมที่ผ่านการรับรองแล้วจากคณะกรรมการบริษัทฯอย่างเป็นระบบ
  และมีการรักษาความปลอดภัยเป็นอย่างดี โดยในปี 2549 มีการประชุมคณะกรรมการบริษัทฯทั้งสิ้น
  12 ครั้ง และมีการประชุมคณะกรรมการตรวจสอบทั้งสิ้น 6 ครั้ง
  โดยมีรายละเอียดจำนวนครั้งที่เข้าร่วมประชุม ดังนี้

+----+------------------------+--------------+-----------+------------+
|    |                        |              | การประชุม  |            |
+----+------------------------+--------------+-----------+------------+
|    | รายชื่อ                  | ตำแหน่ง       | ค         | คณะกรรมการ |
|    |                        |              | ณะกรรมการ |            |
|    |                        |              |           | ตรวจสอบรวม |
|    |                        |              | บริษัทฯรวม  |            |
|    |                        |              |           | 6 ครั้ง/ปี    |
|    |                        |              | 12 ครั้ง/ปี  |            |
+----+------------------------+--------------+-----------+------------+
| 1. | นายวิสิทธิ์ น้อยพันธุ์         | ป            | 11/12     | -          |
|    |                        | ระธานกรรมการ |           |            |
+----+------------------------+--------------+-----------+------------+
|    |                        | แล           |           |            |
|    |                        | ะกรรมการอิสระ |           |            |
+----+------------------------+--------------+-----------+------------+
| 2. | นายประชัย เลี่ยวไพรัตน์     | กรรมการ      | 12/12     | -          |
+----+------------------------+--------------+-----------+------------+
| 3. | นายกมล เอี่ยมสกุลรัตน์      | กรรมการ      | 12/12     | -          |
+----+------------------------+--------------+-----------+------------+
| 4. | นายประทีป เลี่ยวไพรัตน์     | กรรมการ      | 11/12     | -          |
+----+------------------------+--------------+-----------+------------+
| 5. | นายชัยณรงค์ แต้ไพสิฐพงษ์    | กรรมการ      | 12/12     | -          |
+----+------------------------+--------------+-----------+------------+
| 6. | ดร.ประมวล เลี่ยวไพรัตน์    | กรรมการ      | 12/12     | -          |
+----+------------------------+--------------+-----------+------------+
| 7. | ดร.นราศรี ไววนิชกุล       | กรรมการอิสระ* | 10/12     | 6/6        |
+----+------------------------+--------------+-----------+------------+
| 8. | นางบุญศรี เลี่ยวไพรัตน์      | กรรมการ      | 11/12     | -          |
+----+------------------------+--------------+-----------+------------+
| 9. | นางสาวสุจิตรา เตชะนาวากุล | กรรมการ      | 10/12     | -          |
+----+------------------------+--------------+-----------+------------+
| 1  | ดร.ชวิน เอี่ยมโสภณา       | กรรมการ      | 11/12     | -          |
| 0. |                        |              |           |            |
+----+------------------------+--------------+-----------+------------+
| 1  | นายกิตติ วงศ์จริงตรง       | กรรมการ      | 8/12      | -          |
| 1. |                        |              |           |            |
+----+------------------------+--------------+-----------+------------+
| 1  | นายประหยัด เลี่ยวไพรัตน์    | กรรมการ      | 12/12     | -          |
| 2. |                        |              |           |            |
+----+------------------------+--------------+-----------+------------+
| 1  | นางอรพิน เลี่ยวไพรัตน์      | กรรมการ      | 11/12     | -          |
| 3. |                        |              |           |            |
+----+------------------------+--------------+-----------+------------+
| 1  | นายมนัส สุขสมาน          | กรรมการอิสระ* | 12/12     | 6/6        |
| 4. |                        |              |           |            |
+----+------------------------+--------------+-----------+------------+
| 1  | พ                      | กรรมการอิสระ* | 12/12     | 6/6        |
| 5. | ลตำรวจเอกชาญชิต เพียรเลิศ |              |           |            |
+----+------------------------+--------------+-----------+------------+

  หมายเหตุ : * ดำรงตำแหน่งกรรมการตรวจสอบด้วย

5.3 ค่าตอบแทนกรรมการและผู้บริหาร

  คณะกรรมการบริษัทฯ ณ วันที่ 9 กุมภาพันธ์ 2544
  ซึ่งเป็นวันที่ศาลมีคำสั่งแต่งตั้งให้บริษัทฯผู้บริหารแผนฟื้นฟูกิจการของบริษัทฯ
  เป็นผู้ดำเนินการแต่งตั้งและกำหนดค่าตอบแทนให้แก่กรรมการและผู้บริหารของบริษัทฯตลอดระยะฟื้นฟูกิจการ
  โดยบริษัทฯกำหนดค่าตอบแทนให้คณะกรรมการและผู้บริหารอย่างยุติธรรมและสมเหตุสมผล
  รายละอียดค่าตอบแทนกรรมการและผู้บริหารปรากฏในเรื่อง “การจัดการ”

  5.4 การพัฒนากรรมการและผู้บริหาร

  บริษัทฯมีนโยบายสนับสนุนให้มีการจัดอบรม
  เกี่ยวกับการกำกับดูแลกิจการของบริษัทฯให้แก่คณะกรรมการบริษัทฯและผู้บริหารระดับสูง
  เพื่อส่งเสริมความรู้ความเข้าใจในการที่จะดำเนินงานให้อยู่ภายใต้หลักการกำกับดูแลกิจการที่ดีของบริษัทจดทะเบียน
  โดยบริษัทฯได้ส่งเสริมให้กรรมการของบริษัทฯเข้ารับการอบรมกับสถาบันกรรมการบริษัทไทยในหลักสูตรที่เกี่ยวข้อง
  เพื่อเป็นการเพิ่มพูนความรู้เกี่ยวกับบทบาทหน้าที่ของกรรมการ
  อันจะก่อให้เกิดการปรับปรุงการปฎิบัติงานอย่างต่อเนื่อง
  นอกจากนี้บริษัทฯยังมีนโยบายให้พนักงานปฎิบัติตามแนวทางการกำกับดูแลกิจการที่ดี
  โดยให้ความสำคัญกับระบบการควบคุมข้อมูลภายในการรักษาความลับ
  ตลอดจนการป้องกันมิให้เกิดความขัดแย้งทางผลประโยชน์ เป็นต้น

9.6 บุคลากร

  ณ วันที่ 31 ธันวาคม 2549 บริษัทฯ มีพนักงานในสายธุรกิจซีเมนต์และคอนกรีตจำนวน 4,142
  คน และมีพนักงานในธุรกิจเม็ดพลาสติกจำนวน 315 คน (พิจารณาจากผังองค์กร
  ตามเอกสารแนบ 1) และ ณ วันที่ 31 ธันวาคม 2549 บริษัทฯ มีผู้บริหารทั้งสิ้น 54 คน

  ในปี 2549 ผลตอบแทนรวม ซึ่งเป็นเงินเดือน โบนัส ค่าล่วงเวลา และค่าจ้างของพนักงาน
  (รวมค่าตอบแทนของกรรมการบริษัทฯ) เป็นจำนวนทั้งสิ้น 1,635,029,000 บาท

  บริษัทฯยึดมั่นในการพัฒนาบุคลากรที่มีอย่างต่อเนื่อง
  โดยการจัดฝึกอบรมทั้งภายในและภายนอกเพื่อเพิ่มขีดความสามารถในการแข่งขันและทักษะที่จำเป็นต่อการปฎิบัติงานให้ประสบความสำเร็จตลอดจนก่อให้เกิดความสัมพันธ์กับยุทธศาสตร์การพัฒนาองค์กรของบริษัทอย่างต่อเนื่อง
  นอกจากนี้บริษัทฯยังมุ่งเสริมสร้างวัฒนธรรมและบรรยากาศที่ดีในการทำงาน
  รวมทั้งการจัดกิจกรรมสาธารณะประโยชน์ต่างๆโดยให้พนักงานได้มีส่วนร่วม
  และบริษัทฯยังได้ให้ความสำคัญในการดูแลสวัสดิภาพและสวัสดิการของพนักงาน
  ประกอบด้วยจัดให้มีทุนการศึกษาเล่าเรียนของบุตรของพนักงานตั้งแต่ระดับอนุบาลจนจบระดับอุดมศึกษา
  ทุนการศึกษาต่อต่างประเทศ จัดหาอุปกรณ์กีฬาต่างๆ ให้แก่พนักงานเพื่อเสริมสร้างพลานามัย
  มีบริการรถรับส่งพนักงานจากที่พักไปโรงงาน และมีเครื่องแบบให้แก่พนักงาน
  มีสวัสดิการห้องพยาบาลโดยจัดให้มีแพทย์และพยาบาลประจำโรงงานทุกวันตลอด 24 ชั่วโมง
  มีบริการตรวจสุขภาพประจำปีให้แก่พนักงาน และดูแลเรื่องยาเสพติดโดยสุ่มตรวจเป็นประจำทุก
  2-3 เดือน ภายใต้โครงการ “โรงงานสีขาว”
  นอกจากนั้นยังมีสวัสดิการค่ารักษาพยาบาลให้แก่พนักงานและครอบครัวรวมทั้งการปรับเพิ่มเงินเดือนพื้นฐานเพื่อเป็นขวัญและกำลังใจให้แก่พนักงาน

  ความสำเร็จของบริษัทฯในวันนี้เกิดจากแรงสนับสนุนของทุกส่วนงาน
  ตั้งแต่ระดับผู้บริหารและความร่วมมือจากพนักงานทุกระดับชั้น
  นับเป็นความภาคภูมิใจที่สำคัญที่ทำให้บริษัทฯก้าวเดินต่อไปในการปรับปรุงศักยภาพอย่างไม่หยุดยั้ง

ทั้งนี้บริษัทฯ มีนโยบายในการพัฒนาประสิทธิภาพของพนักงานทุกระดับให้มีความรู้ ความเข้าใจและมีทักษะในการปฏิบัติงานอย่างต่อเนื่อง โดยมีหลักสูตรฝึกอบรมประจำปีอย่างเป็นระบบ ทั้งในส่วนสำนักงานใหญ่และโรงงานสระบุรี ดังนี้ 

ส่วนสำนักงานใหญ่

  1. การฝึกอบรมภายใน (In-house Training) แบ่งเป็นหลักสูตรเฉพาะด้าน ดังนี้

1.1 หลักสูตรด้านบริหาร เช่น การปฐมนิเทศพนักงานใหม่
จิตวิทยาการทำงานและจิตสำนึกรักองค์กร การสื่อสารและประสานงานอย่างมีประสิทธิภาพ
เทคนิคการพัฒนาความคิดริเริ่มสร้างสรรค์ การบริหารเวลาให้ทันตามแผนปฏิบัติงาน
การให้คำปรึกษาและแก้ไขปัญหาในการทำงาน การบริหารการเปลี่ยนแปลงองค์กรแบบบูรณาการ
เป็นต้น

1.2 หลักสูตรด้านระบบคุณภาพ ISO 9000 เช่น จิตสำนึกด้านคุณภาพในระบบ ISO 9000
การแก้ไขและป้องกันตามข้อกำหนด ISO 9000
การรักษาและปรับปรุงเอกสารคุณภาพและบันทึกคุณภาพ

1.3 หลักสูตรพิเศษ (ตามนโยบายจากผู้บริหารระดับสูงหรือตามสภาพการณ์ความจำเป็นเร่งด่วน)
เช่น สรุปภาพรวมเศรษฐกิจปี 2548 และแนวโน้มปี 2549 ความรู้เกี่ยวกับผลิตภัณฑ์
การสร้างความสัมพันธ์กับลูกค้าด้วย CRM แนวคิด DISC กับการพัฒนาตนเอง การกำหนด KPI
เพื่อวัดผลการทำงาน Mind Mapping ที่เหนือกว่าความคิดสร้างสรรค์ เป็นต้น

1.4 หลักสูตรด้านความปลอดภัย เช่น ความรู้และการป้องกันอัคคีภัยเบื้องต้น เป็นต้น

  2. การฝึกอบรมความรู้ในงาน (OJT : On the job Training) ตามที่บริษัทฯ
  ได้รับการรับรองคุณภาพตามระบบบริหารคุณภาพ ISO 9000
  พนักงานทุกคนของหน่วยงานที่เข้าระบบคุณภาพได้รับการทบทวนและฝึกอบรมความรู้ในงานอย่างต่อเนื่องสม่ำเสมอ

  3. การฝึกอบรมภายนอก (External Training) บริษัทฯ
  ให้ความสำคัญและส่งเสริมความรู้ในการทำงาน
  โดยการส่งพนักงานไปเข้ารับการอบรมหรือสัมมนาหลักสูตรต่างๆ
  กับสถาบันจัดอบรมภายนอกอย่างสม่ำเสมอ เช่น HSBC’s Guide to Cash and Treasury
  Management in Asia Pacific 2006, Interest Rate Risk Management :
  Principle and Practices, การบริหารความเสี่ยงระดับองค์กรแนว COSO
  การอบรมวิธีการใช้งานบนโปรแกรม Apex (Reuter), Designing a Database Server
  Infrasturture by Using Microsoft SQL Server 2005, สุดยอดกลยุทธ์บริหารคนปี
  2549 Security Summit มาตรฐานการบัญชีเพิ่มดีกรีความเชื่อมั่นในกิจการ
  ข้อควรระวังเกี่ยวกับการจัดระบบและการปรับปรุงเอกสารรับ-จ่ายทางบัญชี
  บรรทัดฐานที่สำคัญของผู้ทำบัญชี วิธีการประเมินความเสี่ยงเพื่อวางแผนการตรวจสอบภายใน
  การเขียนรายงานการตรวจสอบภายใน การบริหารพอร์ตการลงทุน เป็นต้น

  นอกจากนี้ ยังมีโครงการส่งเสริมคุณภาพชีวิตและพัฒนาประสิทธิภาพในการทำงานให้แก่พนักงาน
  ดังนี้

  1. ด้านบรรษัทภิบาล เช่น โครงการธรรมาภิบาล EVA
  โครงการด้านความปลอดภัยและอาชีวอนามัย

  2. ด้านจริยธรรมและคุณภาพชีวิต เช่น การปฐมนิเทศพนักงานใหม่
  แนะนำโครงสร้างบริษัทและผู้บริหาร ผลิตภัณฑ์ จรรยาบรรณของพนักงาน ตลอดจนกฎ ระเบียบ
  ข้อบังคับต่าง ๆ ของบริษัท
  รวมทั้งมีโครงการนำพนักงานเข้าร่วมการอบรมการเป็นคนดีของครอบครัวและการเป็นพนักงานที่ดีของบริษัทร่วมกับพนักงานของโรงงานสระบุรี
  และโครงการอบรม “พุทธธรรมนำชีวิตสำหรับพนักงานใหม่” โดยนำพนักงานไปฟังปาฐกถาธรรม
  ปฏิบัติธรรมและบำเพ็ญประโยชน์ร่วมกับพนักงานของโรงงานสระบุรี ณ วัดเขาวง (ถ้ำนารายณ์)
  จ.สระบุรี และวัดถ้ำสาริกา จ.นครนายก

  3. ด้านประเพณีและวัฒนธรรม เช่น การเป็นเจ้าภาพทอดกฐินประจำปี ณ วัดถ้ำสาริกา
  จ.นครนายก การทำบุญถวายผ้ากฐินและทอดผ้าป่าประจำปี ณ วัดบ้านเขาไม้เกวียน จ.สระบุรี

  4. ด้านส่งเสริมการเพิ่มผลผลิต เช่น การจัดอบรมกิจกรรม 5ส กับการปรับปรุงคุณภาพในองค์กร
  โครงการยกระดับมาตรฐานกิจกรรม 5ส การอบรมความรู้พื้นฐาน TPM และการทำกิจกรรม TPM
  การนำพนักงานเข้าเยี่ยมชมโรงงานสระบุรี เพื่อฟังการบรรยายกรรมวิธีผลิตปูนซิเมนต์
  การควบคุมคุณภาพ กระบวนการบรรจุและจ่ายปูนซิเมนต์ รวมทั้งเข้าเยี่ยมชมห้องควบคุมการผลิต
  (CCR) LAB. QC., การ LOAD ปูนซิเมนต์ และการบรรจุหีบห่อ (Packing)

  5. ด้านส่งเสริมการออมทรัพย์ เช่น การจัดตั้งสหกรณ์ออมทรัพย์ ทีพีไอ โพลีน-คอนกรีต จำกัด

  6. ด้านส่งเสริมและสนับสนุนการศึกษาบุตรของพนักงาน เช่น สวัสดิการทุนสงเคราะห์บุตร
  และทุนเรียนดี

ส่วนโรงงานสระบุรี

1. การฝึกอบรมภายใน (In-house Training) แบ่งเป็นหลักสูตรเฉพาะด้าน ดังนี้

1.1 หลักสูตรด้านการบริหารการจัดการทั่วไป เช่น การปฐมนิเทศพนักงานใหม่
การพัฒนาทักษะหัวหน้างาน (Supervisory Skills Development)
การสื่อสารและการประสานงานอย่างมีประสิทธิภาพ (The Effective Communication and
Coordination)

1.2 หลักสูตรด้านระบบคุณภาพ เช่น Introduction & Awareness To ISO 9001, ISO
14001, OHSAS 18001, การพัฒนาการตรวจติดตามภายใน (Advance Internal Audit)

1.3 หลักสูตรด้านอาชีวอนามัยและความปลอดภัย เช่น ความปลอดภัยในการทำงานเบื้องต้น
การปฐมพยาบาลและช่วยชีวิตยามฉุกเฉิน การวิเคราะห์งานเพื่อความปลอดภัย
การประเมินความเสี่ยง การใช้อุปกรณ์ป้องกันอันตรายส่วนบุคคลอย่างมีประสิทธิภาพ
การขับขี่รถจักรยานยนต์อย่างปลอดภัย เจ้าหน้าที่ความปลอดภัยประจำหน่วยงาน
ทบทวนการดับเพลิงสำหรับอาสาสมัครดับเพลิงและทีมดับเพลิงประจำพื้นที่ ฯลฯ

1.4 หลักสูตรด้านเทคนิค เช่น การใช้ Over H.
Crane/อุปกรณ์ร่วมในการยก/การยกวัสดุอย่างถูกวิธีและปลอดภัย ระบบไฟฟ้าพื้นฐานในโรงงาน
การทำงานของระบบไฮดรอลิคของรถบด Ingersoll-rand SD 100 D,
วิธีการต่อสายพานแบบเย็นและร้อน การบำรุงรักษาตลับลูกปืน เทคนิคการ Overhaul Engine SA
6 D 170-1 Komatsu ฯลฯ

  2. การฝึกอบรมความรู้ในงาน (OJT : On the job Training)
  โดยมีการฝึกอบรมความรู้ในการทำงานให้กับพนักงานทุกระดับอย่างต่อเนื่องสม่ำเสมอ

  3. การฝึกอบรมภายนอก (External Training) บริษัทฯ
  ให้ความสำคัญและส่งเสริมความรู้ในการทำงาน
  โดยการส่งพนักงานไปเข้ารับการฝึกอบรม/สัมมนาหลักสูตรต่างๆ
  กับสถาบันจัดการอบรมภายนอกอย่างสม่ำเสมอ

  ขณะเดียวกัน บริษัทฯ
  ยังมีกิจกรรมที่ส่งเสริมและพัฒนาคุณภาพชีวิตและคุณภาพการทำงานให้แก่พนักงาน
  เป็นประจำทุกปีอย่างสม่ำเสมอ ดังนี้

  1. ด้านจริยธรรมและคุณภาพชีวิต เช่น
  อบรมการเป็นคนดีของครอบครัวและการเป็นพนักงานที่ดีของบริษัท การปฐมนิเทศพนักงาน :
  พุทธธรรมนำชีวิตสำหรับพนักงานใหม่ โดยนำพนักงานใหม่ไปอบรมธรรมะ ฟังปาฐกถาธรรม
  ปฏิบัติธรรม และบำเพ็ญประโยชน์ ณ วัดเขาวง (ถ้ำนารายณ์) อ. พระพุทธบาท จ. สระบุรี
  และวัดถ้าสาริกา อ. เมือง จ. นครนายก จำนวน 6 รุ่น

  2. ด้านประเพณีและวัฒนธรรม เช่น
  การเป็นเจ้าภาพร่วมทำบุญถวายผ้ากฐินและทอดผ้าป่าประจำปี ณ วัดบ้านเขาไม้เกวียน อ.
  มวกเหล็ก จ. สระบุรี และวัดถ้ำสาริกา จ.นครนายก และวัดอื่นๆ บริเวณรอบๆ โรงงานอีกกว่า
  10 แห่ง

  3. ด้านส่งเสริมการเพิ่มผลผลิต เช่น อบรมเทคนิคและเคล็ดลับ 5 ส เสนอแนะ :
  คิดอย่างสร้างสรรค์ด้วยข้อเสนอแนะฯ ขั้นตอนการทำ QCC. Story, QCC. Story,
  ทำให้ดีได้ง่ายๆ เครื่องมือสำหรับ QCC., Introduction to TPM
  (การบำรุงรักษาทวีผลแบบทุกคนมีส่วนร่วม)

  4. ด้านส่งเสริมการใช้เวลาว่างให้เป็นประโยชน์ ได้แก่ สโมสรและชมรมต่างๆ เช่น
  ชมรมพุทธศาสน์ และชมรมกีฬาทุกประเภท เช่น ชมรมเปตอง ชมรมฟุตบอล ชมรมกอล์ฟ
  ชมรมตกปลา ฯลฯ

  5. ด้านส่งเสริมการออมทรัพย์ บริษัทฯ ได้จัดให้มีสหกรณ์ออมทรัพย์พนักงาน
  เพื่อช่วยเหลือเกื้อกูลและบรรเทาความเดือดร้อนในด้านการเงิน

  6. ด้านสนับสนุนการศึกษาบุตรพนักงาน บริษัทฯ ได้สนับสนุนสวัสดิการทุนสงเคราะห์บุตร
  เป็นค่าเล่าเรียนของบุตรพนักงานจนจบขั้นอุดมศึกษา

  ทั้งนี้ ในระยะ 3 ปีที่ผ่านมา บริษัทฯ ได้มีการว่าจ้างจำนวนพนักงานเพิ่มในธุรกิจเม็ดพลาสติกจาก
  84 คน เพิ่มขึ้นเป็น 315 คน และไม่มีข้อพิพาทด้านแรงงานที่สำคัญ